প্যাট্রিক সোয়াইজে

প্যাট্রিক সোয়াইজে ( ১৮ অগাস্ট ১৯৫২   - ১৪ সেপ্টেম্বর ২০০৯) একজন মার্কিন অভিনেতা, নৃত্যশিল্পী, গায়ক এবং গীতিকার ছিলেন। তিনি রোমান্টিক চরিত্রে অভিনয় করে জনপ্রিয়তা অর্জন করেন। ১৯৯১ সালে তিনি পিপল ম্যাগাজিনের সেক্সিস্ট ম্যান অ্যালাইভ হিসাবে স্বীকৃতি লাভ করেন।

সোয়াইজ তার কর্মজীবনে ডার্টি ডান্সিং (১৯৮৭), ঘোস্ট (১৯৯০) এবং টু ওয়াং ফু, থ্যাঙ্কস ফর অ্যাথিং, জুলি নিউমার (১৯৯৫) এর জন্য তিনটি গোল্ডেন গ্লোব পুরস্কার মনোনয়ন পেয়েছিলেন। তিনি  জনপ্রিয় গান " সি ইজ দ্য উইন্ড " রচনা ও রেকর্ড করেছিলেন এবং ২০১২ সালে তিনি মরণোত্তর রোলেক্স নৃত্য পুরস্কারে ভূষিত হন। সুইয়জ ২০০৯ সালে ক্যান্সারে মারা গিয়েছিলেন। তার বয়স হয়েছিল ৫৭ বছর।

প্রাথমিক জীবন
প্যাট্রিক ওয়েন সোয়াইজের জন্ম ১৮ আগস্ট, ১৯৫২ টেক্সাসের হিউস্টনে। তিনি প্যাটস সুইয়েজের দ্বিতীয় সন্তান, যিনি ছিলেন একজন কোরিওগ্রাফার, নৃত্য প্রশিক্ষক, এবং নৃত্যশিল্পী। তাঁর মা জেসি ওয়েন সোয়েজ ছিলেন ইঞ্জিনিয়ারিং ড্রাফটস ম্যান।

২০ বছর বয়স পর্যন্ত সোয়েজ হিউস্টনের ওক ফরেস্ট পাড়ায় থাকতেন, যেখানে তিনি লিমা ক্যাথলিক স্কুল, ওক ফরেস্ট এলিমেন্টারি স্কুল, ব্ল্যাক মিডিল স্কুল, এবং ওয়াল্ট্রিপ উচ্চ বিদ্যালয়ে পড়াশোনা করেছিলেন। এই সময়ে, তিনি একাধিক শৈল্পিক এবং অ্যাথলেটিক দক্ষতার প্রদর্শন করেছিলেন- যেমন আইস স্কেটিং, শাস্ত্রীয় ব্যালে এবং স্কুল নাটকে অভিনয় করা ইত্যাদি। তিনি হাইস্কুলে পড়ার সময় ফুটবল খেলতেন, কলেজেও তিনি ফুটবল খেলতেন, কিন্তু হাঁটুর চোট তাঁর ফুটবল খেলার সমাপ্তি ঘটায়, এবং এছাড়াও তিনি যুগ্মভাবে উশু, তাইকোয়ান্দো এবং আইকিডোর মতো মার্শাল আর্টের অনুশীলন করেছিলেন, যা তিনি তাঁর হতাশা জনিত রাগ নিয়ন্ত্রণ করতে ব্যবহার করতেন। ১৯৭২ সালে, তিনি হার্কনেস ব্যালে এবং জোফ্রে ব্যালে স্কুলে আনুষ্ঠানিক নাচের প্রশিক্ষণ শেষ করতে নিউ ইয়র্ক সিটিতে চলে এসেছিলেন।

পেশা 
প্যাট্রিক সোয়েজের প্রথম পেশাদার উপস্থিতি ছিল ডিজনি অন প্যারেড নামে একটি অনুষ্ঠানে ডিজনি থিয়েটারিকাল গ্রুপের নৃত্যশিল্পী হিসাবে। এরপর তিনি  ড্যানি জুকো চরিত্রে গ্রিজ ব্রডওয়েতে অভিনয় করেন। ১৯৭৯-এ তিনি এইস চরিত্রে  Skatetown U.S.A.  ছবিতে অভিনয় করেন। ১৯৮১ সালে তিনি ম্যাস টিভি সিটকম এর ব্লাড ব্রাদার্স পর্বে অভিনয় করেন  একই বছর তিনি বারবারা ইডেনের সাথে টিভি মুভি রিটার্ন অফ দ্যা রেবেলস-এ হাজির হয়েছিলেন এবং তারপরে ১৯৮৩ সালে একটি স্বল্পমেয়াদী টিভি সিরিজ দ্য রেনেগ্যাড-এ  এক গ্যাং নেতার ভূমিকায় অভিনয় করেছিলেন।

১৯৮৩ সালে দ্য আউটসাইডারসে চলচ্চিত্রে সি থমাস হাওয়েল এবং রব লোয়ের বড় ভাই হিসেবে অভিনয় করার পরে সোয়েজ চলচ্চিত্র শিল্পে আরও পরিচিতি লাভ করেছিলেন। একই বছর, সুইয়েজ জিন হ্যাকম্যানের সাথে ভিয়েতনামের রেসকিউ ফিল্ম আনকমন ভালোর-এ একজন ইউএসএমসি প্রশিক্ষক হিসাবে অভিনয় করেছিলেন। পরের বছর, সোয়েজ, হাওয়েল এবং হাওলের বন্ধু এবং সহযোগী  অভিনেতা ড্যারেন ডালটন, জেনিফার গ্রের সঙ্গে রেড ডনে-এ পুনরায় অভিনয় করেন। ১৯৮৬ সালে, লো এবং সোয়েজ ইয়ং ব্লাডে পুনরায় অভিনয় করেছিলেন। আমেরিকান গৃহযুদ্ধের সময়ের উপর নির্মিত  ১৯৮৫ সালের টেলিভিশন মিনিসিরিজ নর্থ অ্যান্ড সাউথ তাঁর প্রথম বড় টেলিভিশান সাফল্য ছিল।

তবে তিনি সবচেয়ে বেশি স্মরণীয় হয়ে আছেন ডারটি ডান্সিং-এ অভিনয় এর জন্য। এটির জনি কাসল চরিত্রে অভিনয়ের জন্য তিনি খ্যাতি অর্জন করেন। এ ছবিতে তাঁর রচিত সি ইজ লাইক দা উইন্ড হিট গানে পরিণত হয়।

২০০৩ সালে,  নৃত্য চলচ্চিত্র ওয়ান লাস্ট ডা্নস-এ অভিনয় করেছিলেন তিনি। এমনকি ছবিটি সহ প্রযোজনাও করেছিলেন তিনি।  তাঁর স্ত্রী লিসা নীমিও এ ছবিতে অভিনয় করেন। গল্পটি একটি সত্যিকার নৃত্য প্রযোজনা, "উইথ ওয়ার্ড''-এর কাহিনি অনুসারে নির্মিত, যার কোরিওগ্রাফার ছিলেন অ্যালোনজো কিং। সোয়েজ এবং নিমি  ছবিটি প্রযোজনা করেছিলেন, এতে অভিনয় করেছিলেন এবং এর কয়েকটি গান রচনা করেছিলেন।

এফবিআই এজেন্ট এর চরিত্রে দা বিস্ট এ তিনি শেষ অভিনয় করেন, এবং ঐ সময় তাঁর অগ্ন্যাশয় ক্যান্সার ধরা পড়ে।

মৃত্যু
১৯ এপ্রিল, ২০০৯-এ, চিকিৎসক সোয়াইজেকে জানান,  ক্যান্সারটি আবার তার যকৃতের সাথে সংশ্লেষিত হয়েছিল। সোয়াইজে ৪০ বছর ধরে ভারী ধূমপায়ী ছিলেন এবং একবার তিনি দিনে ৬০টি সিগারেট খাওয়ার বিষয়টি স্বীকার করেছিলেন। তিনি বলেছিলেন যে তাঁর চেইন ধূমপানের অভ্যাস তার রোগের উৎপত্তির জন্য দায়ী ছিল। ক্যান্সারের চিকিৎসা চলাকালীন তিনি সিগারেট খাওয়া অব্যাহত রেখেছিলেন।

সোয়াইজে তার পরিবারের সদস্যদের সাহচর্যে ২০০৯ সালের ১৪ সেপ্টেম্বর মৃত্যুবরণ করেন। ক্যান্সার ধরা পড়ার ২০ মাস পরে তার মৃত্যু হয়েছিল।   সোয়াইজের প্রচার ব্যবস্থাপক সিএনএনকে নিশ্চিত করেছেন যে তিনি অগ্ন্যাশয়ের ক্যান্সারে মারা গিয়েছিলেন। তাঁর মরদেহের শ্মশান করা প্রক্রিয়া সম্পন্ন হয়েছিল এবং তার নিউ মেক্সিকো রাঞ্চে মৃৃৃৃতদেহের ছাই ছড়িয়ে দেওয়া হয়েছিল।

তথ্যসূত্র

টেক্সাসের অভিনেতা
অগ্ন্যাশয়ের ক্যান্সারে মৃত্যু
ক্যালিফোর্নিয়ায় ক্যান্সারে মৃত্যু
মার্কিন কণ্ঠাভিনেতা
মার্কিন টেলিভিশন অভিনেতা
মার্কিন চলচ্চিত্র অভিনেতা
ইংরেজ বংশোদ্ভূত মার্কিন ব্যক্তি
২১শ শতাব্দীর মার্কিন অভিনেতা
২০শ শতাব্দীর মার্কিন অভিনেতা
২০০৯-এ মৃত্যু
১৯৫২-এ জন্ম
২০শ শতাব্দীর মার্কিন সঙ্গীতশিল্পী
মার্কিন গায়ক
নিউ মেক্সিকোর সঙ্গীতশিল্পী
টেক্সাসের সঙ্গীতশিল্পী